
Nr./09.10.2024

REFERAT DE APROBARE
la proiectul de hotărâre privind  modificarea organigramei și a statului de funcții al Aparatului de specialitate al Primarului municipiului Alba Iulia și a statului de funcții al Serviciului public de asistență medicală aflat în subordinea Consiliului Local al municipiului Alba Iulia, începând cu data de 1 noiembrie 2024
I. Expunere de motive

Proiectul de act administrativ inițiat vizează modificarea organigramei și statului de funcții al Aparatului de specialitate al Primarului municipiului Alba Iulia și a statului de funcții al Serviciului public de asistență medicală aflat în subordinea Consiliului Local al municipiului Alba Iulia, începând cu data de 1 noiembrie 2024, întocmit pe baza propunerii formulate de către conducătorii structurilor organizatorice.

II. Descrierea situaţiei actuale

Având în vedere structura Direcției Generale Poliția Locală a municipiului Alba Iulia, a Serviciului monitorizare zone verzi, salubrizare și toalete publice, din cadrul Direcției întreținere și administrare domeniul public și privat, aflată în Aparatul de specialitate al Primarului municipiului Alba Iulia, aprobate prin HCL nr. 11/2024, ca urmare a reorganizării, începând cu data de 1 martie 2024, se consideră oportun actualizarea acesteia în baza referatelor formulate de către conducătorii direcției/serviciului, care propun următoarele modificări, prevăzute în anexele la prezenta hotărâre:
a)Se desființează un număr de 4 posturi de execuție vacante de agent de securitate, studii M,  din cadrul Compartimentului paza bunurilor din Serviciul pază, monitorizare din cadrul Direcției Generale Poliția Locală a municipiului Alba Iulia, aflată în Aparatul de specialitate al Primarului municipiului Alba Iulia.
 b) Se înființează  4 posturi de polițist local, grad profesional debutant, funcție publică specifică de execuție,  în următoarele structuri după cum urmează:
    - 2 posturi funcție publică specifică de execuție de polițist local, grad profesional debutant, în cadrul Serviciului ordine publică din care: 1 post cu studii S, clasa I și 1 post cu studii M, clasa III;

- 2 posturi funcție publică specifică de execuție de polițist local, grad profesional debutant, în cadrul Compartimentului circulația pe drumurile publice, din care: 1 post cu studii S, clasa I  și 1 post cu studii M, clasa III.
c) Se  transformă funcția publică de execuție vacantă de consilier, studii S, clasa I, grad profesional superior din  Serviciul monitorizare zone verzi, salubrizare și toalete publice din cadrul Direcției întreținere și administrare domeniul public și privat,  aflată în Aparatul de specialitate al Primarului municipiului Alba Iulia, în consilier, studii S, clasa I, grad profesional debutant.

Deasemenea se impune transformarea unui post în baza referatului nr.197/15/01.10.2024, al doamnei dr. Iordache Paula-Anca, medic coordonator al Serviciului public de asistență medicală  Alba Iulia, respectiv:
 d)  Se  transformă postul vacant de medic din  Serviciului public de asistență medicală aflat în subordinea Consiliului Local al municipiului Alba Iulia,  în medic specialist (medicină de familie).
III. Baza legală
Art. 129 alin. (2) lit. „a”, alin. (3) lit. „c”, art. 370, art. 405, art. 407, art. 409 din OUG nr. 57/2019 privind Codul administrativ, cu modificările și completările ulterioare;

Ordinul nr. 126/2024 privind stabilirea numărului maxim de posturi pentru anul 2024, emis de Instituția Prefectului județului Alba; 

HCL nr. 40/2024 privind aprobarea bugetului general de venituri şi cheltuieli pe anul 2024, cu modificările și completările ulterioare.
Având în vedere cele expuse, în temeiul art. 136 alin. (1) din OUG nr. 57/2019 privind Codul administrativ, potrivit căruia proiectele de hotărâri pot fi iniţiate de primar, de consilierii locali sau de cetăţeni, iar elaborarea acestora se face de cei care le propun, cu sprijinul secretarului general al unităţii/subdiviziunii administrativ-teritoriale şi al compartimentelor de resort din cadrul aparatului de specialitate al primarului, în condiţiile legii, iniţiez prezentul proiect de hotărâre.
Primar,

Pleșa Gabriel-Codru

